**Sammenslåing av lokallagene ved kommunesammenslåing jf. vedtektenes § 6.**

**Her står det bl.a.**

**«Hvis kommuner hvor NFU har lokallag slås sammen, skal det senest ett år etter sammenslåing avholdes et felles årsmøte og velges et felles styre for de aktuelle lokallagene».**

Denne bestemmelsen sier at lokallagene skal slås sammen. Her trenger man ikke gå veien om å nedlegge noen lokallag.

Men man må avholde årsmøter i de aktuelle lagene som skal slås sammen, slik at man formelt får avsluttet regnskap og årsmeldinger og andre praktiske forhold.

Nedenfor følger «retningslinjer» da det er mange som etterspør dette.

Viktig: **Det er en frist på ett år etter kommunesammenslåingene.**

**VEILEDENDE RETNINGSLINJER:**

Det bør settes ned en arbeidsgruppe fra styrene i de aktuelle lagene.

Der gjøres avtale og avklaring om forslag på navn, hvilken bankkonto man skal benytte (kan benytte en av lagenes konti) og hvis det foreligger organisasjonsnummer, hvilket dere i så fall skal bruke. Ikke alle lokallag som har dette. Da slipper man prosessen med å opprette nytt organisasjonsnummer.

Et godt tips er at en eller flere fra denne arbeidsgruppen senere blir med i styret for det nye lokallaget slik at man får videreført prosessen.

I forkant av sammenslåing må det avholdes årsmøter i de enkelte lokallag hvor agendaen bør være:

* Konstituering
* Årsberetning for xxxx
* Regnskap for xxxxxx

 Saker som styret legger frem for årsmøtet:

 Sammenslåing med xxxxx lokallag til xxxx lokallag jf. vedtektenes § 6.

* Forslag til vedtak kan være : årsmøtet vedtar at lokallaget jf. vedtektenes § 6 slås sammen med xxxx lokallag til ett lokallag fra og med xxxxx .
* Årsmøtet vedtar at beholdningen pr. 31.12.2018 med justering for regnskapførte inntekter og utgifter pr. xxxx 2019, kr. xxxxxx overføres til (den bankkonto dere er blitt enige om)
* Årsmøtet i xxxx lokallag innstiller på at følgende styremedlemmer velges inn i

 Xxxxxx lokallag.

* Forslag til nytt navn til lokallaget (hvis det er aktuelt)

Etter at lokallagene har avholdt sine årsmøter, avholdes et felles konstituernde årsmøte hvor alle medlemmer i de lokallagene som slås sammen får innkalling.

Konstituering av nytt lokallag

1. Innstillinger fra Arbeidsgruppe/lokallagene

 2. Vedta navn på lokallaget (forslag innkommet)

3. Vedtekter for NFU xxxxxxxxxx lokallag

4. Vedta åpningsbalanse

5. Vedta arbeidsprogram 20xx/handlingsplan for årsmøteperioden, med utgangspunkt i NFUs arbeidsprogram

6. Budsjettforslag 20xx

7. Valg

1. Valg av styre i henhold til § 4

2. Valg av revisor

3. Valg av valgkomité på 3 medlemmer

4. Valg av utsendinger til fylkeslagets årsmøte (hvis man har dette møtet i forkant)

8. Fastsette sted for neste årsmøte.

9. Avslutning.

Men husk – det er en ett årsfrist her. Skal det være kommunesammenslåing fra 2020 så har dere ett år på dere å etablere det nye lokallaget. Dvs. i 2021.

Hvis det er aktuelt med sammenslåing etter at årsmøtene er avholdt og det ikke er behandlet spørsmålet om sammenslåing , så kan det innkalles til et ekstraordinært årsmøte hvor dette er tema og deretter arrangere et felles konstituerende årsmøte for det nye laget.

Lykke til.

Er det noen spørsmål så skal vi prøve å besvare disse så godt vi kan. Spørsmål kan sende til firmaposten vår, firmapost@nfunorge.org

 Oslo, 7. februar 2019

 Hedvig Ekeberg (sign.)

 Generalsekretær